
A Szent-István-TársulatróL 

A Szent-István-Társulat jószellemű, részint népies, részint 
tudományos könyvek kiadása végett létesült. A Szent-István- 
Társulat tagjai irányában a következő kötelezettséget vállalta 
el: 1. Évenkint minden társulati tagot 90 nyomtatott ívre 
terjedő olvasmányokban részesít. 2. A 90 nyomtatott ívre 
terjedő könyveket két vagy három részletben a tagok meg- 
terheltetése nélkül bérmentve küldi szét. 3. A könyveket 
nem küldi minden tagnak külön, hanem úgynevezett tiszteleti 
tagjaihoz, kik minden egyházmegyében ennek kiterjedése szerint 
többen vannak, s kik azon a vidéken a tagok irányában a 
Társulatot képviselik, a könyveket egyes tagoknak kézhez 
szolgáltatják, a tagdíjat tőlük átveszik stb. 

Aki a Társulat tagjai közé kivan lépni, ha a közép- 
pontban lakik, bejelenti magát a Társulat titkári hivatalánál 
(Szentkirályi-utcza 28. sz.), vidéken pedig azon tiszteleti tagnál, 
kitől a tagilletményt, vagyis a 90 ívnyi könyveket legkönnyebb 
utón megkaphatja, vagy plébánosánál, aki a további utasításo- 
kat szívesen megadja. 

A Társulat rendes tagja tagdíjul évenkint legkésőbb 
augusztusig befizet 6 kor. 30 fillért azon tiszteleti tagnak, kitől 
- a társulati könyveket kapja és akihez, ha valamely könyvet 
meg nem kapott volna, a reklamácziót is intézi. 

A POSITIV BÖLCSELET HATÁSA HAZÁNK JOG- ÉS 
ÁLLAMBÖLOSELÖIEE. 

»Az eszmék világában az igazság 
mindig többet ér mint az újság.* 
(Hoványi : Bölcsészeti zátonyok s ör- 
vények. Msigy. Akad. Értesítő, 1859. 
542.1.) 

B POSITIV bölcselet elvei hazánkban is alkalmaztatván 
az angol fejlődéstan (evolutionismus) hívei által a 
jogi, állami és társadalmi tudományokban, — e 
tudományoknak a positiv bölcselet szellemében való fel- 
fogására és feldolgozására vezettek; miként ezt Pulszky 
Ágost és Pikler Q-yula jogbölcseleti művei is bizonyítják. i 
Tekintve azt, hogy e két mű vezérfonalul szolgál 
egyetemi joghallgatóinknak, kik közül a mai tanrendszer 
folytán kevesen rendelkeznek azok átértésére szükséges böl- 
cselettörténeti és metafizikai ismeretekkel, és hogy neve- 
zett művek — a nehézség dacára, melylyel tanulmányozásuk 
jár — a positiv tanoknak mindennap új követöket szereznek : 
feladatomul tűztem a pozitív bölcseletnek hazánk jog- és 
állambölcselőire való befolyásáról értekezni, hogy feltüntes- 
sem, mennyire képes a positiv bölcselet félszeg elveivel a 

* A Jog és Állambölcselet Alaptanai, irta Pulszky Ágost. Buda- 
pest, 1885. Bevezető a Jogbölcseletbe, irta Pikler Gjrula. Budapest, 1892. 

jogbölcseletet fensobb ethikai tartalmából kivetkőztetni, s 
a tapasztalati, a természeti tudományokkal egy szinvonalra 
helyezni. 

Mielőtt azonban jelzett tételem taglalását kezdeném, 
tájékoztatásul a positiv bölcselet alapitójáról, koráról, szel- 
lemirányáról kell némelyeket előre bocsátanom, hogy annak 
a jogbölcseletre való behatását kellően méltányolhassuk. 

I 

A positiv bölcselet méltán nevezhető a XIX. század 
bölcseletének, amennyiben annak megalapítója Oomte Ágost 
nemcsak e század fejlődéstani világnézetének gyermeke, 
hanem különösen azért, mivel ő és tanítványai a természeti 
rendben főleg a fizikai tudományok összes ágaiban tett 
fölfedezéseknek és találmányoknak varázshatása alatt, — 
arra a következtetésre jutottak, hogy csak alkalmazni kell 
a természettudományi módszert, az érzéki megfigyelést, 
kísérletezést a tisztán speculativ, metafizikai tudományok- 
ban is, s egyszerre megnyílnak itt is az eddig nem is sej- 
tett haladásnak ösvényei. 

E meggyőződés mind nagyobb hódításokat tett az elmék- 
ben, melyek csak a tapasztalati módszert fogadták el egye- 
dül tudományosnak, jogosultnak, úgy mint mely fizikai 
bizonyosságot eredményez. Ezzel mindennemű tudományos 
kutatást, bölcselkedést az érzékelés és tapasztalás tárgyaira, 
a dolgok jelenségeire, a tapasztalati tényekre szorítottak, 
azt állítván, mi ezeknek körét meghaladja, az bizonytalan, 
megismerhetetlen, a tudomány és bölcselet tárgya nem 
lehet. 

. A tapasztalati vagy, mint ő monda, pozitív módszernek 
a bölcseletben való kizárólagos alkalmazására vezette Comte 
Ágostot nevelésének és kiképeztetésének egész irányzata. 
1798-ban Montpellier délfrancia városban mint pénzügyi 
tisztviselő fia születvén, kora ifjúságától kezdve az exact, 
reál tudományokra érzett legtöbb hivatást, s ezekben mint 
a párisi »Ecole Polytechnique« növendéke gyorsan előre- 
haladt. Szilaj, rakoncátlan természeténél fogva összeütkö- 

zésbe jött a tanintézet fegyelmi törvényeivel, mi a 18 éves 
ifjú elbocsátását vonta mí^a után. — Elhagyatottságában 
újságírással és számtani leckékkel tengette életét. Ábrándos, 
nagyratörö, excentrikus lelkületénél fogva J. J. Rousseau 
példájára társadalmi problémákat kezdett feszegetni, hogy 
ezek megoldásával himévre, dicsőségre szert tehessen. E vég- 
ből tanulmányozza a korabeli angol és francia sociálböl- 
cselőket. Legjobban tetszik neki Saint-Simon socialistico- 
communistikus elmélete, azért őt választja tanítójául, ajkain 
csüng és rajongásig szereti. A mai sociálismus és commu- 
nismus atyjának társadalombontó elveit magáévá teszi, 
azokat az általános emberi jogokból levezetni és bebizonyí- 
tani törekszik. Saint-Simon büszkén vallja tanítványának. 
De négy évi együttlét után, 1822-ben, elhagyja mesterét, 
és két évvel utóbb teljesen szakit vele. Tekintve a két 
férfi tehetségeit és szellemirányát — az nem volt máskép 
lehetséges. Saint-Simon sziporkázó, rapszodikus elme, csak 
úgy szórja az eszméket minden összefüggés nélkül, állít, de 
nem bizonyít, nincs türelme egy-egy tárgygyal soká fog- 
lalkozni, azt kifej teni.i Oomte ellenben boncoló elme, Des- 
cartessel azt tartja, hogy tudományos módszer nélkül nem 
lehet bölcselkedni, hogy a logikai összefüggés (cohérence 
logique) az igazság legbiztosabb ismertetője. Saint-Simon 
méltányolta tanítványának szigorú logikáját, és mint monda, 
a neki megfelelő ösvényt kijelölte. De ez tanítójától eltérő 
irányban halad; felhasználja ugyan annak átlátszó eszme- 
töredékeit, de ezeket kifejti és rendszerbe foglalja. Saint- 
Simon teljes életében szellemes publicista marad, Comte 
már 24 éves korában körvonalozza az alapelveket, melyeken 
később bölcseleti rendszerét felépíti, mennyi ismeretével a 
metafizikai és theológiai tudományoknak, melyeknek irtó 
hadat i^ent, látni fogjuk.' 

' L. Réorganisation de la société européenne. Opinions littéraires, 
philosophiques et industrielles ; Nouveau Christianisme Paris, 1825. 

■ L. Revue des Deux Mondes 1. Juin 1898. Le Centenaire 
d*Auguste Comte. EbbÖl merítettem a Comte-ra vonatkozó összes élet- 
rajzi adatokat. 

Oomte Saint-Simon egyéb tanítványaitól, milyenek 
Fourier, Bazard, Enfantin, is eltér sociálreformeri nézetei- 
ben. Ezek szerint közetlenül a politikai téren kell újjá- 
szervezni a társadalmat (reorganiser la société) az által, 
hogy a fennálló társadalmi s állami intézmények, az osztály- 
os rangkülönbözetek, magántulajdon, házassági, családi, örö- 
kösödési s a többi jogok gyökeresen átalakíttatnak a nép 
által szabadon választott törvényhozók mint képviselői által. 
Comte ellenben azon nézeten van, hogy nincs hatalom a 
világon, mely képes lenne a fennálló társadalmi és politikai 
intézményeket mintegy varázsütésre megváltoztatni, mivel 
tapasztalás és történelem egyhangúlag bizonyítják, hogy 
azok, mint megannyi történeti fejlemények, alá vannak vetve 
a fejlődés egyetemes törvényének, s azért mindenekelőtt ezt 
kell megállapítani, hogy ennek alapján lehessen újjászervezni 
a korhadt állami és társadalmi intézményeket. Az eddigi 
sociálreformerek hasonlítanak a kuruzslókhoz, kik bizonyos 
csodaszerekkel hiszik a beteget meggyógyíthatni ; de mikép 
orvosi tudomány nélkül nem lehet biztosan gyógyítani, 
akkép a társadalom s állam újjászervezése sem lehetséges, 
míg a positiv társadalom-tan (sociologie, physique sociale) 
megalkotva nincsen. 

Comte teljesen osztja azok nézetét, kik a jelen kor- 
hadt társadalom újjászervezését korunk legsürgősebb pro- 
blémájának tekintik. De ennek megoldása csak a társadalmi 
fejlődés törvényével összhangzatban, fokozatosan eszközöl- 
hető. Mert mit tesz újjászervezni a társadalmat? Annyit, 
mint azt új alapra fektetni, abban új rendet, új intézmé- 
nyeket és törvényeket alkotni. — Már pedig a történelem 
bizonysága szerint minden társadalmi intézmények a népek 
érzületének, gondolkozásmódjának, közgazdasági és művelt- 
ségi állapotainak szüleményei, melyek ismét a népek vallási, 
erkölcsi meggyőződéseiben, szokásaiban gyökereznek. 

Minthogy pedig vallás s erkölcs bölcseleti tanokon 
alapulnak, ezekkel átalakulnak: a társadalmi újjászervezés 
csak azon feltétel alatt lehetséges, ha minden kultumemze- 
tek egyesülnek az egy igaz positiv bölcseletben, mely egye- 

síteni fogja őket az egy igaz vallásban. Ily egységes böl- 
cselet volt a kereszténység hajnalán a keleti és nyugati 
görög-római bölcselet, mely a legkülönbözőbb néptörzseket 
egységes vallásban, a katholicismusban egyesitette. — Ez 
ismét a középkori ú. n. skolasztikái bölcseletet szülte, mely 
az akkori kultumemzeteket az egyetemes katholikus egy- 
házban egyesitette. 

Ily egyetemes bölcselet a positiv bölcselet, mely egye- 
dül alapszik a való tudományon. S mivel csakis a való 
tudomány képes egyesíteni, azért egyedül a positiv bölcselet 
fogja egyesíteni a különféle hit felekezeteket az egységes 
positiv vallásban, melynek alapján indítható meg sikeresen 
a nagy társadalmi reform. Ebbeli meggyőződését imigyen 
fejezi ki Comte: »En a társadalmi újjászervezésre célzó 
minden törekvést hiu kísérletezésnek, sötétben való tapo- 
gatódzásnak tekintek mindaddig, míg az egységes positiv 
bölcseletben és vallásban nem egyesülnek a világ kultur- 
nemzetei.* ^ 

Azon nagyralátó célzatból, hogy a világ minden mű- 
velt népeinek az egységes s egyetemes bölcseletben és 
vallásban való megegyezését s egyesülését lehetővé tegye, 
vetette meg Comte positiv bölcseletének alapjait, melyek- 
nek főbb vonásait a következőkben akarom ecsetelni. 

n. 

A mai sociális és politikai válságok, mondja Comte,^ 
mélyebben fekvő baj tünetei. E baj az értelmi anarchia 
(ranarchie intellectuelle), mely az elméket mindinkább meg- 
osztja, és már annyira fokozódott, hogy az emberek minden 
eddig igaznak, szent- és sérthetetlennek vallott elvvel és 
tekintélylyel nyíltan szakítottak, anélkül hogy helyébe job- 
bat, üdvösebbet ültethettek volna. Ezen anarchia következ- 
ményei ama társadalmi convulsiók és politikai zűrzavarok, 
melyek az egyes nemzetek haladását megakasztják és sok- 
szor hosszú időkre hátravetik. 

* L. Cours de philosophie positive. Paris, 1839 — 1842. 
« U. o. Pro érne. 

A kérdésre, mi okozta ezen értelmi anarchiát? meg- 
felel a töi-ténelem, melyben az 1789-ki francia forradalom 
egy új fejlődési korszak nyitánya. A XIV. század alkonyán 
a középkor uralkodó eszméi, hit és metafizika halványulnak, 
az ezeken alapuló egyházi s állami intézmények bomladozni 
kezdenek. A XVI. századbeli hitújítás a vallási egység 
felbontásával halálos csapást mér a középkori keresztény 
társadalom egységes szervezetére. Harcot üzenvén a pápa 
legfőbb tantekintélyének, egyházi téren is jogosultnak hir- 
deti az új alapon való szervezkedést. A XVm. századbeli 
kriticizmus kétségbe vonja, sőt tagadja a keresztény vallás 
igazságait. A 89-ki nagy forradalom tabula rasa-t csinál az 
eddigi társadalmi és politikai szervezetből, kihirdeti az 
emberjogok magna chartáját, és mint a jövő társadalom s 
állam alapjait szentesíti azokat. A személyi szabadság attri- 
bútumai a lelkiismereti, vallási, politikai szabadság, a jog- 
egyenlőség a középkori hübérállamot és társadalmat fene- 
kestül felforgatják. 

A positiv bölcselet a történelemből vonja le a fejlődés 
egyetemes törvényét. E fejlődést irányítják a kor uralkodó 
vagy vezéreszméi (ce sönt les idées, qui ménent le monde). 
A társadalom kezdetleges állapota az érzékiség s ösztönélet 
túltengése, mely kizárólag az ön- és fajfentartásra irányul. 
Ezen állapotból kifejlődik a tekintély, a hit, a metafizika 
eszméje, melyek mindaddig pórázon vezetik az emberiséget, 
míg az ész kezd uralkodni, mely a tényleges, a való dolgok 
felkutatásával szülte a tudományt és positiv bölcseletet. 
Ezen eszmék igazságát hirdetik a fölfedezések és találmá- 
nyok, melyek a haladásnak új, eddig ismeretlen látóköröket 
nyitottak. 

Az átmenetnek egyik eszmének uralmától a másiknak 
uralmához, szükségkép be kell következnie, a fejlődés tör- 
vénye szerint a maga idejében; de annak elkészítésében 
nagy részük van a bölcselőknek, milyenek az ó- és közép- 
kor bölcsészein kívül az újabbak között különösen Locke, 
Hobbes, Descartes, Malebranche, Spinoza. 

A fizikai világ tüneményeinek, hatásaik, erőik, tör- 

vényeik s egymáshoz! viszonyaiknak felkutatása, a termé- 
szettudományok minden ágában, bámulatos vivmányokat 
eszközölt. Oopernik, Kepler az égi testeket vizsgálván, ki- 
számították körfutásuk törvényeit és ezzel megalkották a 
tudományos asztronómiát. Newton egy alma eséséből álla- 
pította meg a súlyerő hatásait s ezzel alapját vetette meg 
a mai mechanikának. A vegyelemekkel való kísérletezés 
eredményezte a chemiát. A szerves lények tanulmányozása 
a fiziológiát és biológiát új ismeretekkel gazdagítja. 

De honnét van, hogy mindezen fényes vívmányok 
nem szüntették meg a szellemek anarchiáját a sociális és 
politikai téren? Ez onnét van, mivel az újabbkori bölcsé- 
szek előbb aláásták a hit és tekintély, a theológia ós meta- 
fizika alapjait, mielőtt helyükbe jobbat állítottak volna. 
Mikép a fizikai, akkép az ethikai rendben sincs ugrás. A fej- 
lődés törvénye szerint theológia és metafizika szükséges 
kulturfokozatok, melyeken áthaladva juthatni csak a való 
tudomány és bölcsészet állapotába. De ezzel a theológia és 
metafizika meghaladott álláspontok, hasonlóan a asztroló- 
giához s alchimiához, a tudományos asztronómia és chemiával 
szemben. 

A természettudományok haladása és nagyszerű ered- 
ményei bizonyítják, hogy a kísérletezés és tapasztalás ugyan- 
azon eredményekre fog vezetni a többi tudományokban is. 
A filozófiának feladata levén, a tudományokat általános 
vonatkozásaiknak magasabb egységében összefoglalni és 
rangjuk szerint osztályozni; ezen osztályozásban a szervet- 
len lények tudományai mint legelemiebbek az alsóbb, a 
szerves lények tudományai mint szövevényesebbek a felsőbb 
helyet foglalják el. — Eszerint Oomte a tudományoknak 
következő rangfokozatát (hiérarchie des sciences) állapí- 
totta meg: 

a) Mathématique. Számtan. 

b) Astronomíe. Csillagászattan. 

c) Physique. Természettan. 

d) Ohimie. Vegytan. 

e) Physiologie. Élettan. 

f) Biologie. » 

g) Physique sociale, sociologie. Társadalomtan. 

A tudományok e rangfokozatában a mathematika az 
alapvető minden egyéb tudományokban, melyek között a 
sociológia a legfelsőbb helyet foglalja el, mivel az a leg- 
szövevényesebb s a többi tudományokat mint a reá elő- 
készítőket feltételezi. 1 

ni 

A sociológia a kor uralkodó eszméiből, a tényleges 
kultur állapotokból, a politikai intézményekből vonja le kö- 
vetkeztetéseit a társadalmi egyensúly és rend állandóságára, 
szolidaritására, a haladás irányára, gyorsabb-lassúbb mene- 
tére. A sociológia azon ága, mely a társadalmi rend s 
egyensúly feltételeit határozza meg: statika, mely pedig a 
társadalmi haladás irányát és fokozatait állapítja meg: 
dynamika. 

A társadalmi szervezet összhangzatos működése, za- 
vartalan erőgyűjtése s erőkifejtése első feltétele a társadalmi 
rendnek és fejlődésnek-, hasonlóan a testi szervezethez, mely- 
nek egészsége fejlődése, tagjainak rendes működésében, aka- 
dálytalan erőgyűjtésében s erőkifejtésében áll. 

Eddig az emberek azt hitték, hogy a világ szerves 
és szervetlen lényei között áthidalhatatlan ür tátong; jele- 
sen, hogy az ember mint szabad észlény minden többi 
lényektől nemcsak quantitative, hanem qualitative is külön- 
bözik, hogy az nemcsak érzéki, hanem egyszersmind szellemi 
lény, hogy mint ilyen képes az érzékeket meghaladó dol- 
gokat is, ú. m. azok lényegét, lét- és célokaikat teljes bizo- 
nyossággal megismerni, hogy tehát metafizika és theológia 
nemcsak valóságos tudományok, hanem hogy hierarchiájuk- 
ban az első helyet foglalják el. Mindez hiu képzelődés! 



> L. Cours de Philosophie positive. Paris, 1839—1842. T. 1. 
23-655. 

A világon minden a legkisebb atomtól egészen fel az em- 
berig szervi összefüggésben van, alávetve a fejlődés egye- 
temes törvényének. Az ember is a többi élő lényekhez 
hasonlóan életre kel, táplálkozik, szaporodik, enyészetnek 
indul. Szellemi tehetségei, ész, akarat, érzéki tehetségek a 
fejlettség legmagasabb fokán. A lángész legszebb alkotásai, 
a szív leggyengédebb érzelmei, legnemesebb vágyai, a férfi- 
jellem, a női erény hősiessége egészen az önfeláldozásig, — 
nem egyebek, mint a társas vonzalmak teljes kifejlettsé- 
gükben, az emberi társas természetnek (sooiabilité) gyöngyei, 
aranyhaj tásai. 

' A társadalmi rend és haladás első feltétele egy köz- 
ponti hatalom, a népakaratnak kifejezője és szerve^ melynek 
védőszárnyai alatt mindennemű kulturális, politikai, köz- 
gazdasági intézményeit fejlesztheti, erkölcseit, szokásait ne- 
mesítheti, minden • kulturjavakra szert tehet, önként érte- 
tődvén a természetszabta határokon belül. 

A társadalmi haladás mindenkoron a tökéletesedés azon 
fokán van, melyet a fejlődés törvénye szerint a kor ural- 
kodó eszméinek hatása alatt elérni képes; tekintve a ked- 
vező vagy kedvezőtlen körülményeket, melyek annak menetét 
gyorsabbá vagy lassúbbá teszik, megakasztják vagy vissza- 
vetik, milyenek a háborúk s ezek nyomában járó reakciók. 
Minden nemzet haladásának fokmérője tényleges kultur- 
állapota, mely eredménye a kor vezéreszméinek s előkészí- 
tője a jövendőbelinek. A XIX. század vezéreszméi a politikai 
szabadság, jogegyenlőség és nemzetiség. Ezek a fejlődés 
törvénye szerint az osztály- és vagyonkülönbözetek kiegyen- 
lítésével a mai jogállamoknak szabad egyenjogú nemzeti 
köztársaságokká való alakulását fogják eredményezni. 

Az emberiség fejlődéstörténetében az uralkodó esz- 
méknek megfelelően három korszakot lehet megkülönböz- 
tetni, az érzékiség, a hit, a tudomány korszakait. 

Minden társadalom kezdetén uralkodik az érzékiség, 
az ösztönélet, mely kizárólag az ember fizikai szükségletei- 
nek kielégítésére szorítkozik, mint ezt Afrika vadnéptör- 
zseinél manap is tapasztalhatni. Gyámoltalansága érzetében 

az élettelen lényeket hálánál is hatalmasabbaknak képzeli^ 
segítségükért esdekel (Fetisismus). 

Idővel fejlődnek érzéki tehetségei, társas ösztönei. Azt 
tapasztalja, hogy másokkal társulva könnyebben és bizto- 
sabban elégítheti ki mindennemű életszükségleteit. A ter- 
mészet elemeit s ezekben működő erőket nem levén képes 
megfejteni, személyesíti, nálánál fensőbb lényeknek, iste- 
neknek hiszi, kik a világ s az emberek sorsát intézik, 
így keletkezett az istenekbe való hit s azok kultusza (Poly- 
theismus). 

A kultúra haladásával mindinkább tisztul a hit esz- 
méje. Az ember alávetvén a természeti erőket s azokat 
szolgálatába szegődtetvén, annak ura gyanánt jelentkezik. 
Azt hiszi, hogy az egész mindenségen nálánál sokkal hatal- 
masabb, mindenható, véghetetlen lény. Isten uralkodik, kit 
imádni köteles (Monotheismus). 

A vallási fejlődéssel párhuzamosan jár az anyagi fej- 
lődés, melynél szintén három fokozat domborodik ki: a 
hadi, a jogi, a gazdasági élet állapotai. 

Az érzékiség uralma alatt, annak kielégítése végett, 
prédálással, mások kizsákmányolásával foglalkozott az ember; 
mi a gyöngébbnek az erősebb által való legyőzésével sike- 
rülhetett egyedül. Ez a fegyveres, a harci életre vezetett. De 
hogy ez mindnyájuk harcává mindnyájuk ellen ne fajuljon, 
a nyers hatalmat egy emberben mint vezérben kellett össz- 
pontosítani s annak biztosítása véget azt fensőbb isteni 
tekintélylyel körülöv-ezni ; innét van, hogy a fővezér egy- 
szersmind főpap. 

A tapasztalás idővel kitanítja az embereket, hogy nem 
élhetnek örökös kalandozások- és hadakozásokból. Ebbeli 
meggyőződésük állandó lakhelyek választására, országok 
foglalására késztette őket. A közös együttlét, a béke és 
rend szükségérzete törvények alkotására, a joguralom biz- 
tosítására vezetett. Ennek védőszárnyai alatt kezdettek 
kifejlődni a béke művei: földmívelés, ipar, kereskedelem, 
tudományok és művészetek. Ezzel az emberiség az ész és 
tudomány korszakába lépett, növekvő fényénél, el fog osz- 

lani az elmék fölött borongó homály és bizonytalanság. Az 
igazság ereje egyesíteni fogja azokat a positiv bölcselet 
közös alapján, melyen fel fog épülni a positiv vallás, a 
tiszta emberiségnek (le grand gtre) kultusza.^ 

IV. 

Ez Comte sociológiája dióhéjban. Mielőtt ennek a 
jog- s állambölcseletre való hatását vázolnám, Comte böl- 
cseletének főbb elveit kell boncolgatnom, minthogy socio- 
lógiája bölcseletén alapulván, ennek minden tévedéseiben 
osztozik. 

A positiv bölcselet a fejlődéstan (evolutionismus) azon 
elvén alapszik, hogy az ember a többi érzéki lényektől csak 
quantitative vagyis annyiban különbözik, hogy az a fejlődés 
viszonylag legmagasabb fokán van, következéskép értelmi 
tehetségei s ismeretei csak fokozatra nézve különböznek az 
érzéki tehetségek- s ismeretektől. Innét van, hogy az ember 
csak az érzéki világban jelentkező dolgokat, tüneményeket, 
törvényeket, viszonyokat ismerheti meg; minden ismeret 
forrása az érzékelés és külső tapasztalás. Mi ezeknek körét 
meghaladja, mi egyedül az ész elveiből következik, tisztán 
az abstractio műve — a hit és metafizika képzetei, — a 
megismerhetetlen (inconnaisable) országába való, és mint 
ilyen a tudományok tárgyát nem képezheti. 

A positiv bölcselet e félszeg álláspontjával nemcsak 
a belső tapasztalással, az öntudattal s az emberiség köz- 
érzületével, hanem saját elveivel, az érzéki megfigyeléssel 
és tapasztalással is ellenkezésbe jut. Ezek azt bizonyítják, 
l^ögy ^ puszta érzéki tehetség önnön magára visszahatni 
nem képes: a szem saját látását nem láthatja, a fül saját 

* L. Auguste Comte : Systéme de Politique positive. Catécliisme 
positiviste II. édit. par Littré. Paris, 1864. Ne higyje senki, hogy 
mindezen dolgok világosan lennének Comte müveiben kifejtve. Ezeket 
csak nagy nehezen lehet kigabalyozni az ötletszerűen odavetett eszme- 
töredékekböl ; és még ez sem sikerülne, ha tanítványa Littré azokat 
nem rendezte s a hemzsegő ellenmondásoktól meg nem tisztította 
volna. 

hallását nem hallhatja; annál kevéshhé képes az érzéki 
tehetség saját érzeteit, képzeteit gondolni, ezekből követ- 
keztetni, s ekként ismereteit gyarapítani, tökéletesíteni. Innét 
van, hogy a tisztán érzéki lények az egyforma gépies tevé- 
kenységnél előbbre nem viszik; a fecske fészkét, a méh 
sejtjeit mindig ugyanazon módon építi. 

Az ész ellenben mint szellemi tehetség önnön magára 
képes visszahatni saját tevékenységét, gondolatait, eszméit 
elveit tudja gondolni (reflectere), összehasonlítani, következ- 
tetéseket levonni, mindig újabb ismereteket szerezni, sőt 
eredeti eszméket is teremteni. Minden költői és művészi 
inventio és conceptio az ész teremtő tehetségéből fakad. 

Igaz, hogy az ész szellemi tevékenységében az érzé- 
kekhez van kötve (nil est in intellectu quod non prius 
fuerit in sensu), melyeknek épségétől függ helyes gondol- 
kodása. De az érzékek, nevezetesen azok központja az agy, 
csak szervei, nem pedig okai a gondolkozásnak. Az oko- 
zatnak ugyanis mindig homogénnek kell lenni az okkal; a 
gondolkodás tehát mint szellemi tevékenység szellemi tehet- 
séget tételez fel; holott annak szerve heterogén is lehet, 
így pl. a hangszer is csak eszköze a zenének, de ennek oka 
a zenész tehetsége. 

Továbbá köztapasztalás és történelem azt bizonyítja, 
hogy az ész képes megismerni az igaz, jó, szép eszméit; 
már pedig ezek általános, változhatatlan, szükségszerű fo- 
galmak, melyeken sarkal az ethikai világrend megingatha- 
tatlanul. Mint ilyenek ezen eszmék visszatükrözései a vég- 
telen, feltétlen, isteni eszménynek, minden igaz, jó, szép 
örök okfejének. Mivel pedig az ismerő tehetség és megismert 
tárgy között bizonyos hasonlóságnak kell lenni: az észnek, 
mint amaz eszmék tehetségének, az isteni ész visszfényének, 
ahhoz hasonlónak kell lennie ; azért már a régiek azt isteni 
szikrának mondák, mit Gröthe költői hasonlattal szépen 

fejez ki: 

Wár' nicht das Auge sonnenhaft, 
Wie könnten wir das Licht erblicken? 
Lebt' in uns nicht des Gk)ttes eig'ne Kraft, 
Wie könnt' uns Göttliches entzücken? 

Az igaz, a jó eszméivel rokon eszme, tehát általános, 
változhatatlan, szükségszerű a jogeszme, mely nem egyéb, 
mint az igaz, a jó eszmének átvitele a külső cselekvőségre. 
Ennélfogva a jogeszme is — az igaz s a jó eszméihez hason- 
lóan, — az ember ethikai természetén alapszik, és minden 
tapasztalás előtt az ész által ismerhető fel. Innét van, hogy 
a jogos és jogtalanról ép úgy, mint az igaz s igaztalanról, a 
jó és rosszról, valamint ezek közötti különbségről az embe- 
reknek — ha csak előitéletek és szenvedelmek el nem ho- 
mályosítják elméjüket — ugyanazon fogalmaik vannak. 
Ebből következik, hogy a jogeszme is úgy, mint az igaz 
és jó eszméje nem tapasztalati, hanem ész-eszme. A tapasz- 
talás mindig feltételezi a tényeket, melyekből ismereteit 
levonja, holott az észnek már a tények ismerete előtt 
bizonyos egyetemesen érvényes jogelveket ismernie kell, 
hogy megitélhesse, vájjon azoknak megfelelnek-e a tények, 
jogosak-e vagy nem. Hy elvek nélkül a tapasztalás sem 
alkothatná a jog fogalmát, mivel ez csak azt mutatja, mi 
és hogyan van, nem pedig minek és hogyan kell lennie. 
Erre egyedül csak az ész szava adhat felvilágosítást. 

E legfőbb jogelvek, melyek az észből közvetlenül foly- 
nak, önnön magoktól világosak, az ész által minden tapasz- 
talást megelőzőleg félreismerhetők, — az eleven jogérzetü 
rómaiaknál ekkép formuláztattak : 

1. Ouique suum, 

2. Neminem laedere, 

3. Honeste vivere. 

Az ész saját erejéből némi okoskodással tapasztalás 
nélkül is képes következtetni ezen általános jogelvek ter- 
mészetes folyományaira. így a suum cuique elvből követ- 
keztet a tulajdon szentségére: hogy nem szabad lopni, 
csalni A neminem laedere elvből következtet az élet, egész- 
ség, becsület sérthetetlenségére: hogy nem szabad ölni, 
csonkítani, rágalmazni. A honeste vivere elvből következtet 
a becsületesség-, a jellemességre : hogy nem szabad hazudni, 
az Ígéretet, az esküt megszegni. 

A tapasztalásnak is megvan legnagyobb fontossága a 
jogalkotásban. — A tapasztalás tükre ós bizonysága a fel- 
sorolt jogelvek észszerüségének, szükségszerűségének. A ta- 
pasztalás, úgy mint a történelem, tanítómestere a törvény- 
hozóknak, mely kitanítja őket, hogyan kell az általános 
jogelveket részletezni, tüzetesebben meghatározni; a külön- 
böző életviszonyoknak, idő- és helyi körülményeknek, vallási, 
erkölcsi, közművelődési és gazdasági állapotoknak megfele- 
lően alkalmazni; minő büntetőjogi sanctióval ellátni; hogyan 
köztudomásra hozni, hogy az emberek önkénye, erőhatalma, 
kijátszása, megszegése ellen biztosíttassanak. — Ez úton 
keletkeznek a tételes törvények, melyeknek az általános 
jogi elvekkel meg kell egyezniök, hogy igazságosak és köte- 
lezők legyenek. 



A positiv bölcselet szerint minden ismeretnek egyedüli 
forrása a tapasztalás, csak tapasztalati tudományok lehet- 
ségesek. Tisztán az ész elveiből folyó, a tapasztalást meg- 
haladó metafizikai igazságok az ész által meg nem ismer- 
hetők, s azért oly tudomány, bölcselet, mely képes felkutatni 
azt, mi a dolgokban az általános, a változhatatlan, t. i. 
azok lényegét, lét- és célokait nem létezik. 

A jog-, állam- és sociálbölcselet is tapasztalati tudo- 
mány. — Oomte a sociológiát társadalmi természettannak 
(physique sociale) nevezte. Minthogy tehát minden jog a 
tényeken, a tapasztaláson alapszik s ezeknek eredménye, 
azért csak tételes, positiv jog s ennek bölcselete lehetséges. 
Az ember ethikai természeten alapuló, az ész elveiből folyó 
s általa megismerhető jog, természetjog, észjog s ennek 
bölcselete nem létezik. 

E nézeteket vallják positiv jogbölcselőink mindnyájan. 
Pulszky Ágost mondja : » A jog- s állambölcselet, mint min- 
den tudomány, kettős feladattal bir : a létezőt, a tapasztalati 
tünemények összeségét megmagyarázni s a lehetőt, a jövőben 
tapasztalhatót megállapítani ; a múltból és jelenből a viszo- 
nyok fölött uralkodó törvényeket kideríteni s ezek műkö- 

désót a jövőre kiszámítani. Okada tolni azt, ami van, ebből 
következtetni arra, aminek lenni kell ; s ekként az eredetek 
s a jövendők kérdése egyaránt birodalmához tartozik. Azon 
tudományokban pedig, melyek az emberi tudat jelenségeivel 
foglalkoznak, tehát a társadalmi tudományokban, és közöt- 
tük a jog- s állambölcseletben, a jövendők magokban fog- 
lalják az eszményeket; az, aminek lenni kell, részben azon 
alakban is mutatkozik, aminek lenni kellene ; hiszen az alatt 
azon alakulatokat értjük, melyek olyan tényezők ellensúlyo- 
zása folytán érvényesülhetnek, melyek vágyainknak útját 
állják ugyan, de bizonyos feltételezések mellett eltávolit- 
hatóknak mutatkoznak. ... A tételes jog- s állambölcselet, 
mint különleges időre és bizonyos viszonyokra korlátolt 
elmélet, mindig töredéke egy lehető általános jog- s állam- 
bölcseletnek, melynek keretébe beilleszthető, de mely eset- 
leg már túlhaladott álláspontu lehet, vagy olyan, mely 
még elismerésben részesül. így, valamint a tételes ismékből 
az összetes tanok egész sora vezet az elvont bölcsészeti 
tudományokig, úgy a történeti és tételes jog- s államrend- 
szerek isméinél kezdve egész sorozatát lehet megállapítani 
a mind általánosabb rendszereknek, míg az egyetemes vagy 
tiszta jog- s állambölcselethez emelkedünk. Eme közbenső 
rendszerek haszna az, hogy közvetlen magyarázatot, mérvet 
és célt szolgáltatnak valamely határozott körben fenuálló 
intézmények létrejötte, összefüggése, összetartozása és kö- 
vetkezményei tekintetében ; az általános jog- s állambölcselet 
hivatása ellenben az emberiség minden társulati alakulatának 
származását fölfejteni, rokonságát kideríteni, hatását kiszá- 
mítani s a társiasság teljének feltételeit megszabni, ameny- 
nyiben az bármikor és bárhol az addig s ott elért ismeretek 
és felhasználható módszerek segélyével lehetséges.* i 

^ jog- s állambölcselet feladatának ilyetén kifejtése 
után Pulszky Ágost ekkép folytatja : »Mihelyt azonban e 
határokon is túlterjeszkedik, és végérvényes, a jövőre is 

1 L. Pulszky Ágost : Jog- és Allambölcsészet Alaptanai. Buda- 
dest, 1885. Negyedik fejezet. 1. §. 41—43. lap. 

DR. SURÁNYI : A POSITIV BÖLCSELET HATÁSA. 2 



Digitized by VjOOQ IC 



18 

változhatlan, zárt, feltétlen és korlátlan igazságot negélyezö 
rendszer alkotásának igényével lép fel a jogtudomány, 
melyben a jog s állam eszméi s eszményei egyszerre és 
mindenkorra lennének mint feltétlen érvényűek megálla- 
pítva: letér a lehető tapasztalat ösvényéről, kivetkőzik a 
tudomány jellegéből, és nem keresi tanai igazolását a té- 
nyekben, hanem előzetes, minden mellékes bizonyítéktól 
eltekintő meggyőződésre hivatkozik, melynek számára fel- 
tétlen érvényt követel. E meggyőződés nem lehet tudomá- 
nyos, szükségképen az ismeret határain kivül leli eredetét, 
tehát vagy a hitben, vagy a metafizikai elmélkedésben, s 
így a theológiai vagy a metafizikai képzetek rendjéhez 
tartozik. Minden aprioristikus, előzetesen elfogadott főelv- 
ből levezetett jog- s állambölcseleti rendszer e szerint 
theológiai vagy metafizikai, s eszményi joga mint isteni 
jog vagy mint észjog jelentkezik. . . .« i 

Ez a positiv bölcselet álláspontja, mely szerint az 
ember ethikai természetén, az ész elvein alapuló, az ész által 
megismerhető igazságok nem léteznek, következéskép meta- 
fizika, theológia, ész- vagy természetjog egyszerűen lehetetlen. 

Ugyanezen tétel bebizonyítására vállalkozott Pulszky 
Ágost tanítványa Pikler Gyula, ki nagyon könnyűvé teszi 
magának feladatát, midőn ekkép formulázza a tételt : » A ter- 
mészetjog vitakérdése abban áll, lehetséges-e egy bizonyos 
jogi meggyőződés kizárólagos igazságát bebizonyítani?* — 
Ennek tagadása céljából következőleg csoportosítja bizo- 
nyítékait: A természetjog lehetetlen, mert a különböző 
jogmeggyőződések közt oly eltérések vannak, melyekben 
gondolkodás nem dönthet. Ilyen az eltérés a) a végső 
célokban ; b) az igények elismerésében ; c) a közvetlen külö- 
nös jogmeggyőződésekben; miből következik, hogy a ter- 
mészetjog gyakorlatilag keresztülvihetetlen.* 

Positiv jogbölcselőinknek a magok álláspontján igazuk 

* U. o. Negyedik fejezet. 2. §. 43. lap. 

" L. Pikler Gyula dr. : Bevezető a Jogbölcseletbe. Budapest, 
1892. Harmadik fejezet. 25 — 45. lap. Érthetetlenségben vetélkedik 
Pulszky idézett müvével. 

van, mert ha minden jog az emberi cselek vény éknek, a 
tapasztalati tényeknek eredménye, akkor természetesen annyi- 
félék a jogmeggyőződések, ahányfélék a cselekvények, a 
tapasztalati tények, anélkül, hogy azok közül bármelyiknek 
kizárólagos igazságát lehetne bebizonyítani. Mert mikép a 
különféle jogmeggyőződések, akkép az ezeknek megfelelő 
jogszabályok is eltérnek egymástól a különböző igények és 
célokra nézve, melyeket valósitaniok kell. Csakhogy mindez 
egyedül a tételes jogról áll, melynek szabályai a különféle 
jogi meggyőződések szerint nagyon különbözők, a népek 
változó jogigényeik és céljaik szerint szerfölött változók. 

Positiv jogbölcselőink e félszeg és fölületes álláspontja 
még jobban kidomborodik a jog lényegéről, alapjáról s ere- 
detéről való tanításukat tekintve. — Halljuk mindezekről 
Pulszkyt: A jog a társadalmi együttlét feltételeinek ösz- 
szege a közösségi s egyéni cselekvőség tekintetében, össze- 
tesen mindig mint az állam akarata jelentkezik, nyíltan 
kifejezve parancsban, engedélyben, tilalomban, vagy hall- 
gatag elismerve szokásban. . . . 

A jog tárgyi értelemben mint az államakarat meg- 
állapította szabályok összege jelentkezik ; alanyi értelemben 
pedig, a mennyiben e szó egyszersmind a közösségi vagy 
egyéni akarat uralmának bizonyos körére alkalmaztatik, 
mint valamely igény kielégítésének szabadsága, mint körül- 
határolt cselekvőségi tér, mint biztosított várakozások ösz- 
szege szerepel. 

A tapasztalat folyamán az ember megismerkedik 
önkényének határával, s ekkor találkozik össze először az 
alanyi és tárgyi jog felfogása, melyeknek egybeolvasztására 
hat nagy mértékben az önző érzelmeknek közérzületté s 
önfeláldozási készséggé átalakulása a társadalomban. A med- 
dig azonban az egyén oly vágyakat s igényeket táplál, 
melyeknek kielégítését magára szükségesnek tartja, míg 
megvalósításuk akadályait csupán mesterségeseknek tekinti, 
addig az alanyi jog érzete még mindig ellentétbe kerülhet 
a tárgyi jog körével, épen úgy mint a szabadság fogalma 
a rendével ; a kettő egymásnak tökéletesen megfelelő alkal- 

2* 

mazkodása tehát csak úgy s akkor következhetik be, ha 
minden igény minden mással összhangzólag találhat kielé- 
gítést a társadalomban, ha a magánérdek s a közérdek 
ellentéte megszűnt, ha a készséges lemondás kiegyenlíti a 
jelen feláldozá;Sának fájdalmát a szebb jövő kedvéért, ha 
oly rend létesül, melyben a szabadság minden tényezője 
tért lel saját fejleményeinek, a mi mind csupán a történeti 
jövőn túl fekvő eszményi állapot mozzanata ; míg tapasz- 
talatilag, valamint a tételes tárgyi jog sem egységes, sem 
a képzelhető legmagasabb rendű törvény, úgy az általa 
elismert, az esetleg államsegélylyel is érvényesíthető alanyi 
jog sem felel meg annak, amire az egyének s az alárendelt 
társadalmak vágyai irányulnak; így az igények érvényesí- 
tésének törekvései többé-kevésbbé mindig ellentétesek az 
állami akarat által létesített szabályok korlátaival. 

Innen, az alanyi ós tárgyi jog képzeteinek összeütkö- 
zéséből, határaiknak egymás fölé kölcsönös kiterjeszkedó- 
séből magyarázható az igazságosság fogalma, tárgyilag mint 
azon külső, alanyilag mint azon lelki állapoté, melyben 
kiegyenlítésüket találják; ez eszmekapcsolatból származik 
azután az igazságosság, valamint az azzal kapcsolatos jog 
fogalmának vonatkoztatása az egyenlőségre, mely az eszmék 
tartalmának legrégibb elméleti alkatelemei közt föllelhető. 
Az igazságosság tehát a társadalom egyensúlyának állapota, 
mind a személyek akaraturalmának terére vonatkozólag, 
illetőleg a tárgyi s alanyi jog összhangjára nézve, mind a 
különböző személyek cselekvőségi határainak fentartását, 
vagyis a külön alanyi jogoknak egymással összeférését 
tekintve. És minthogy a tárgyi jog, midőn az alanyi jog 
körét kielégítően szabályozza, a társadalom egyensúlyát 
létesíti az által, hogy a cselekvési tereket a tehetségeknek, 
az elismert érvényesíthető igényeknek megfelelőleg kiosztja, 
vagyis az érdemet, az állam részére teljesített áldozatot 
jutalmazza, a sérelmet pedig bünteti, az igazságosság osz- 
tónak neveztetik, midőn a társadalmi egyensúly megterem- 
tésére vonatkozik s így dynamikai elv; míg kiegyenlítő, 
amidőn ezen létesített egyensúly fentartását eszközli, mint 

statikai elv, az által, hogy az alanyi jogköröket épségben 
megőrzi, egyik növekedését a másik kárára az előbbi álla- 
pot visszaállítása által helyrehozza, indokolatlan változás 
folytán mutatkozó többletet és kevesebbletet, nyereséget és 
veszteséget ismét elenyésztet. S így az igazságosság álta- 
nos fogalma mint helyes arány vagy viszony létesítéséé 
alakult, mint a mi úgy az osztóban, mint a kiegyenlítőben 
közös; s a jog mint az igazságosságnak megfelelő szabály 
értelmeztetvón, szintén mint az emberek egymáshozi viszo- 
nyát s arányát kifejezésre juttató lett felfogva.* 

Positiv jogbölcselőink ezen álláspontjával szemben be 
kell bizonyítani, hogy a jogeszme nem tapasztalati, hanem 
észeszme, hogy az nem a tapasztalati tényeken, hanem az 
embernek, mint öncélú, szabad észlénynek, személynek ter- 
mészetén alapszik s az ész által minden tapasztalás előtt 
felismerhető ; következéskóp léteznek egyetemesen érvényes, 
változhatatlan jogelvek, melyeknek összege az ész- vagy 
természetjog.^ 

VI. 

Mihelyt az ember eszének használatára jut, azonnal 
észreveszi, hogy, mikép jó és rossz között, akkép van kü- 
lönbség igazságos s igazságtalan között, hogy a mi igaz- 
ságos, azt szabad, a mi igazságtalan, azt nem szabad cse- 
lekedni. 

Az igazságosnak s az igazságtalannak eszméje tehát 
az észbe van oltva, abból folyik közvetlenül, s azért 
önmagától ismeri meg, mit szabad és mit nem szabad 
cselekednie. A jogeszme e szerint észeszme, és mint ilyen az 
»igaz« és »jó« rokoneszméihez hasonlóan egyetemesen érvé- 
nyes, változhatatlan; jeléül annak, hogy a jogeszme is az 
embernek, mint társas szabad észlénynek, természetében 

1 L. Pulszky Ágost : A Jog- és Állambölcsészet Alaptanai. Buda- 
pest, 1885. Tizenkettedik fejezet. A jog fogalma 1-5. §§. 240—244. 1. 

' Észjog és természetjog — közös törzsük ész és természet — 
egészen azonos fogalmak ; s azért már a régieknél a ius rationis, ius 
naturae, mint egyértelműek, felváltva használtatnak. 

gyökeredzik s abból fejthető ki. Már Cicero mondta Plató 
után: Natura iuris explioanda est nobis eaque ab hominis 
repetenda natura. i Ahrens pedig: Nur die Erforschung des 
menscliliclien Wesens kann Aufschluss über die Eechtsidee 
geben.2 

A jogeszmének törzse, forrása tehát az embernek, mint 
szabad észlénynek, ethikai természete, józan esze, mely 
parancsolja, ami igazságos, tiltja, ami igazságtalan. Cicero 
szerint: Est enim unum ius, quo devincta est hominum 
sooietas, et quod lex constituit una, quae lex est recta 
ratio imperandi prohibendique.^ Grotius pedig : Ius naturale 
est diotamen rectae rationis.* Verbőczy: Ius naturale est 
conímune ómnium nationum, eo, quod ubique instinctu 
naturae, et non constitutione aliqua habetur.* Az ész tehát 
az egyetemes, változhatatlan jogszabály, melylyel az embe- 
rek külső cselekedeteiknek és társas életviszonyaiknak meg 
kell egyezniök, hogy igazságosak legyenek ; azért is ezeknek 
az ész-törvénynyel való megegyezése jog és igazságnak (ius, 
iustitia) neveztetik.* 

De itt nem szabad megállani, nehogy jog s igazság 
a puszta egyéni meggyőződéssel azonosíttassék, amint ezt 
Piklemél látjuk, hanem az eredeti forrásig kell visszamenni, 
melyből azok egyetemes érvényüket kötelező erejüket 
merítik. 

S itt a kutató elme azon eredményre jut, hogy jog 

» Cicero: De Legibus. I. 5. 

« Dr. H. Ahrens : Naturrecht. Wien, 1870. Allgem. Th. §. 29. 
S. 223. 

8 Cicero : De Legibus. 1. 15. 

* Grotius : Jus Naturae Lib. I. Cap. 1. §. 10. 

» Verbőczy: Tripartitum Prológus Tit. 2. §. 4. 

« Jog, törvény, igazság közös alapjuk — emberi ész és társas 
természete — miatt egyértelmű fogalmak gyanánt használtatnak. 
Azért mondja WamkÖnig : Das Gerechtigkeitsgefühl zeichnet dem 
Handelnden das unabánderliche Richtmaass und Ziel vor, der Ver- 
stand mit der Fackel der Wahrheit leuchtet dem Suchenden voran. 
Darum sind Recht und Wahrheit sich so nahe verwandt. Eechts- 
filosofie 202. 

s igazság eredetileg nem egyéb, mint az ethikai világrendben 
nyilvánuló örök igazságnak fénysugarai, melyek megvilá- 
gítják az elmét, hogy felismerje, mi egyezik és mi ellen- 
kezik az örök igazsággal. Amily egyetemesen érvényes és 
kötelező az örök igazság, ép oly egyetemesen érvényes és 
kötelező jog s igazság, mivel annak visszatükrözései. 

Jog s igazság tehát az ethikai világrend alkotó elemei, 
de csak az emberek külső cselekvényeikre és társas élet- 
viszonyaikra való vonatkozásukban, mennyiben t. i. ezeket 
akként szabályozzák, hogy érvényesülhessen a társadalmi 
békés együttlét, a jogállapot, rend és szabadság. 

Az ember társas lény, ki csak társas együttlétben 
töltheti be rendeltetését; mi egyedül lehetséges külső cse- 
lekvőségének szabad kifejtése által. De hogy ezzel ember- 
társainak ugyanezen szabadság körét ne csorbítsa, mind- 
kettőnek kiegyenlítésére van szükség. 

E kiegyenlítés eszközölhető egyedül csak a szabad 
cselekvények és társas viszonyok olynemü szabályozásával, 
miáltal biztosítható a társadalmi rend és szabadság, s ezzel 
az egyesek s az összeség haladása és tökéletesedése. 

Az emberek külső cselekvőségi körének szabályozása 
annál szükségesebb, minél több okot szolgáltat reá az 
emberi természet fogyatkozása. Míg az elemek összekocca- 
násait és rombolásait legtöbb esetben kiegyenlíti vagy 
legalább mérsékeli a természeti erők kényszerhatása, míg 
az állatok zabolátlanságát korlátolja a vak ösztön, addig 
az ember mint szabad eszes lény vágyainak szertelenségé- 
ben, indulatainak túlcsapongásában áttörhet és lerombolhat 
minden korlátot. Az okosság, türelem, önmegtagadás, sze- 
retet s a többi erkölcsi törvények s erények sokszor hatály- 
talanoknak bizonyulnak. 

A társas együttlétből származó érdekösszeütközéseknek 
kiegyenlítője, a kölcsönös szabad cselekvőségi körnek sza- 
bályozója: a jog. Ez tehát az emberi társas természetben 
gyökeredzik, a társas együttlétnek követelménye, rendelte- 
tése betölthetésének nélkülözhetlen feltétele. 

A jog tehát tárgyi értelemben a külső cselekvények 

és társas életviszonyok szabálya. Ennek megfelel a jog 
alanyi értelemben, vagyis a jogosítvány mindazt cseleked- 
hetni, mi a jogszabálylyal nem ellenkezik. A jogosítvány 
mindig jogszabályt tételez fel, melylyel meg kell egyeznie 
a cselekedetnek, hogy jogosult legyen. 

A jogosítványnak, mint jogi szabadságnak (Eechts- 
befugniss) megfelel a kötelezettség, mint jogi szükség 
(Eechtsnothwendigkeit) azt cselekedni, mi másnak jogi sza- 
badságát nem akadályozza és viszont. Jogosítvány és köte- 
lezettség tehát korrelát fogalmak, ugyanazon egy jogviszony- 
nak egymást kölcsönösen feltételező és kiegészítő alkatelemei. 

Az emberi cselekvényeknek szabad akaratból eredt 
összhangja a jog szabályaival jogosság, igazságosságnak 
(iustitia), eltekintve a szabad akarattól jogszerűség, törvény- 
szerűségnek (legalitás) neveztetik. Ez utóbbi a társadalmi 
s állami rend biztosítására feltétlenül szükséges s azért 
kikényszeríthető (jogi kényszer). 

Ez egyszersmind ismertető jele a jog s erkölcs közötti 
különbségnek. A jog mint tárgyi igazság megelégszik a 
külső cselekedetnek a törvénynyel való -megegyezésével ; az 
erkölcs ezenfölül még a belső cselekedetnek a szándéknak, 
vagyis indító okainak, rugóinak a törvénynyel való össz- 
hangját követeli. Ez már ki nem kényszeríthető, mivel az 
akarathoz mint belső szabadsághoz, semmiféle erőhatalom, 
kényszer hozzá nem fér. 

Noha azonban jog s erkölcs egymástól különböznek, 
azokat nem szabad egymástól függetleníteni, még kevésbbé 
egymással ellentétbe helyezni. Mert jognak s erkölcsnek 
közös alapjuk van, ez az embernek mint szabad észlénynek 
ethikai természete; ennélfogva mindig szabad meggyőző- 
désből, nem pedig kényszerből kell cselekednie a jogi tör- 
vények betöltésénél is; különben könnyen fogja kijátszani 
azokat, mi előbb-utóbb a jogrend megingatására vezet. 

VII. 

Az emberek társadalmi együttléte társas természetükön 
alapszik, feltótlen ész-követelmény. Anélkül sem fizikai, sem 

szellemi tehetségeiket ki nem fejleszthetnék, sem életszük- 
ségleteiket ki nem elégíthetnék, s így rendeltetésüket be 
nem tölthetnék. Helyesen mondja Szemere Bertalan : Magára 
hagyatva az ember tehetetlenebb lenne az állatnál, s egy 
vagy más tekintetben megelőztetnék valamennyi által ; esze 
fejletlenül maradván, alig vergődhetnék fel az erkölcsi tör- 
vény ismeretére; szabadsága fizikai és másféle szükségek 
által annyira elnyomatnék, hogy akarata csak mint ösztön, 
az állatokénál sokkal tökéletlenebb fogna nyilatkozhatni, s 
így csaknem megszűnnék erkölcsi lény lenni.^ Trendelenburg 
pedig: Die Idee des Menschen ist eine Idee der Q-emein- 
schaft. Unus homo, nuUus homo.* — Az emberek társas s 
állami összléte csakis azok szabad cselekvőségi körének s 
életviszonyaiknak a jog által való szabályozása által lehet- 
séges. A jog tehát ép oly ész-, természet- és szükségszerű, 
mint a társas s állami együttlét. Mint ilyen a jog nem 
lehet egyedül csak a tapasztalati tények eredménye, hanem 
ezeket megelőzőleg kellett már egy általános, legfőbb ész- 
szabálynak léteznie, mely az embereknek a törvények alko- 
tásánál változhatatlan zsinórmértékül szolgált, hogy azzal 
összhangban igazságosak legyenek. Szépen mondja Villemain 
után Szalay László: Van a tételes törvényeket megelőző 
igazság, és mert van, azért lehetségesek az igazságos tör- 
vények; az ember nem teremthet magától semmit, ő nem 
teremthet jogot s igazságot, ő ezt csak egy örök typus 
után fejtheti ki.^ 

Minden ember, mihelyt öntudatra ébred, azonnal észre- 
veszi, hogy mikép jó és rossz, szép és rút, akkép igazságos 
s igazságtalan között nemcsak hogy van különbség, hanem 
hogy annak követésére s ennek kerülésére belső sugallat- 
nál fogva kötelezve érzi magát, még mielőtt valaki arra 
tanította, még mielőtt az igazságos vagy igazságtalan cse- 
lekedetnek jó vagy rossz következményeit — jutalmat vagy 
büntetést — tapasztalta volna ; jeléül annak, hogy az ember 

' Szemere Bertalan : A büntetésről. 27. 1. 

" Trendelenburg: Naturrecbt. 42. 1. 

» Szalay László : Tudománytár. V. köt. 1840. 359. 1. 

nem egyedül a tapasztalás alapján alkot magának az igaz- 
ságos s igazságtalanról fogíJmat, hanem hogy annak érzete 
kitörülhetetlenül bele van oltva természetébe. — Helyesen 
mondja Hepp: Már a gyermekben, mely az állam tételes 
törvényeiről mitsem tud, s ugyanez áll a legvadabb embe- 
rekről is, megnyilatkozik az igazságosnak s igazságtalannak 
érzete szerfölött meglepő módon. Ezen érzeténél fogva 
^9'gyon helyesen tudja megkülönböztetni a jogosan meg- 
érdemelt büntetést, attól, melyet jogtalanul szenvedett; 
bizonyságául annak, hogy az ember nem egyedül a tételes 
törvények alapján jut az igazságos s igazságtalan eszméinek 
birtokába.! 

E természetes jogérzet alapján mondunk Ítéletet em- 
bertársaink cselekedeteiről. Helyeseljük az igazságos, hely- 
telenítjük az igazságtalan tetteket személyre való tekintet 
nélkül, még akkor is, ha érdekeinkkel ellenkeznek. Sőt a 
tételes törvények s intézmények fölött, az állam-alkotmányok 
és társadalmi jogállapotok fölött fejezzük ki helyeslésünket 
vagy helytelenítésünket, amint azok igazságosak vagy igaz- 
ságtalanoknak látszanak. Jól mondja Fries: Az igazságot 
oly törvény szerint ítéljük meg, mely minden emberi tör- 
vényhozó előtt létezett és melynek jogérvénye és kötelező 
ereje mindenki előtt nyilvánvaló, mielőtt kihirdették.^ 

A természetes jogórzet egyetemességéről tanúskodnak 
a népek történetében jelentkező tények s események, melyek 
szerint az embereknek, ha előítéletek és szenvedélyek el 
nem vakították elméjüket, az igazságos s igazságtalanról 
mindenhol és mindenkor azonos fogalmaik voltak. Ebbeli 
közmegegyezésüket kifejezésre juttatja bizonyos jelképek és 
szokások hasonlatossága. így pl. a legtöbb népeknél korona, 
jogar jelenti a legföbb kormányhatalmat, zászló a fővezér- 
séget, kard élet ós halál fölötti jogot. Léteznek tehát bizo- 
nyos jogi meggyőződések, melyek egyetemességüknél és 
változhatatlanságuknál fogva nem a tapasztalás eredményei, 



* Hepp: Kritische Darstellung des Strafrechtes. 137. 1. 
" Fries : Politik. 215. 

hanem ethikai természetének kifolyásai, s így az örök igaz- 
ságra, Istenre, mint okfore, vezetendők vissza. Már Hesiod 
énekli : 

Hanc enim legem naturae sanxerat genitor 



At nobis ius fasque dedis 
Divum optima sane muneroJ 

Sophokles oly törvényekről szól: Quae coelitus datae 
sünt, quarum solus Deus páter est, neque eas mortalis ho- 
minum natura peperit.s Plutarchnál olvassuk: Lex omnium 
rex mortalimn atque immortalium, ut ait Pindarus, non ea 
foris scripta in libris aut liquis insculpta, sed viva in ipsius 
corde ratio semper una habitans atque ex cubana.^ Cicero: 
Non opinione sed natura constitutum ius. — Constituendi 
verő iuris ab illa summa lege capiamus exordium, quae 
saeculis omnibus ante nata lex est, quam scripta lex uUa, 
aut quam omnino civitas constituta.* Seneca: Est ergo a 
Deo tamquam naturae auctore impressum inditumque cor- 
dibus nostris, per quod secundum dictamen rationis practi- 
cae actus humános liberos ad bonum iustumque dirigimus,^ 
Szent Pál: Oum gentes, quae legem non habent, ea quae 
iegis sünt faciunt, eiusmodi legem non habentes, ipsi sibi 
sünt lex, qui ostendunt opus Iegis scriptum in cordibus 
suis.® Szent Ágoston : Nulla est anima, in qua non loquatur 
Deus. Quis enim seribit in cordibus hominum legem natu- 
ralem nisi Deus.^ Aquinói sz. Tamás: Promulgatio Iegis 
naturae est ex hoc, quod Deus eam mentibus hominum 
inseruit naturaliter cognosoendam.® 

Ha a jog s igazság eszméi nem visszatükrözései az 

í Oberat dies I. 274—278. vv. 
■ Antigoné 447. és köv. versek. 
' Ad Principes in doct. 

* De Legibus I. 1. 619. num. 
» Epistola 66. ad. Lucilium. 

• Rom. n. 14., 16. 

■» De sermone Domini in monte II. 9. 
« Summa Theol. I. II. Qu. 90. art. 4. 

egy örök igazságnak^ ha azok nem az ész változhatatlan 
elveinek, hanem a változó tapasztalati tényeknek folyo- 
mányai, akkor a tételes törvényhozásokat megelőző időkben 
jog s igazságról egyáltalán nem lehetne szó, akkor a tár- 
sadalom kezdetén jog nélküli állapotban is fennállhatott 
volna, akkor az öseredeti, elévülhetetlen emberjogok üres 
hangok. Már pedig a történelem oly időszakokat is mutat 
fel, midőn csakis a természetes jogérzet sugalta törvények 
tartották fenn a társadalmat, midőn tételes törvények hijával 
jog s igazság fényes diadalt ülnek. Midőn a szép Lucretia 
hitvesi erényének tanuságakép a tőrt szivébe mártja, midőn 
Eegulus az adott szó szentségéért visszatér fogságába, midőn 
a hit és haza bajnokai hősi halált szenvedve, az igazság és 
jog vértanúivá lesznek, akkor valósul igazán Cicero arany- 
mondata: Nos ad iustitiam esse natos.^ 

Ha a tételes törvények megalkotása előtt jog és igaz- 
ság nem léteznek, akkor nem lebeghetne a törvényhozók 
szeme előtt biztos iránytű és vezércsillag, melyet követniök 
kell, hogy az általuk hozandó tételes törvények igazságosak 
és méltányosak legyenek; akkor nem léteznék állandó kri- 
térium, mely szerint meg lehetne itélni a tételes törvények 
s intézmények igazságosságát, ami ma igazságos, az holnap 
igazságtalan lehetne és viszont. Jól mondja Ahrens: Van 
tehát az emberben tehetség megítélhetni azt, mi jogos s 
igazságos, ez az ész; s ami e tehetségből ered, a jog s 
igazság eszméje ép oly vele született az emberrel, mint a 
forrás, melyből ered.^ 

Tételünk igazságát a pozitiv jogbölcselők ellenvetései 
sem döntik meg. Szerintük jogról csak ott lehet szó, hol 
a jog alkotására, fejlesztésére, biztosítására szervezett tör- 
vényhozó hatalom létezik, mely minden jog forrása.^ Ámde 
eltekintve attól, hogy e föltevés alatt mindazon néptörzsek, 
melyek természeti állapotban élnek, egészen jognélküliek 



* De legibus 10. 

" Naturrecht II. 56. lap. 

« L. Pulszky id. müvét 240—280. 1. Pikler id. művét 25. 1. 

lennének, minek ellenkezőjét bizonyítják azok felkutatói * 
positiv jogbölcselőink e föltevéssel a jog kötelező erejét 
összetévesztik annak kikényszerítésével. A törvényekben két 
elemet kell megkülönböztetni, az egyik a belső, az ethikai 
elem, a másik a külső, a jogi elem. Az első a cselekvőségi 
szabadságot köti, hogy a törvénynyel összhangzólag csele- 
kedjék; ez minden erkölcsi és jogi törvénynek elengedhe- 
tetlen eleme. A másik a külső, a jogi kényszer, ez csak a 
jogi törvényeknek sajátos, de nem feltétlenül szükséges 
eleme, mivel vannak törvények büntetőjogi sanctio nélkül, 
de nem szűnnek meg kötelező törvények lenni. 

A természetjogi törvények, ú. m. melyek az ember 
ethikai természetén alapulnak s az ész által megnyilatkoz- 
nak, önnönmagoktól köteleznek; de mivel azok nagyon 
áltsJánosak, határozatlanok, szükséges, hogy a tételes tör- 
vényhozás azokat szorosabban meghatározza, a köz- és 
magánélet különböző viszonyaira alkalmazza, szentesítse, 
kihirdesse s ezzel az emberi önkény furfang és kijátszás 
ellen biztosítsa. 

Egy másik ellenvetésük ekkép hangzik : Ha léteznének 
egyetemes, változhatatlan, szükséges észjogi igazságok és 
törvények, szükségkép léteznie kellene azok kifejezésére 
szolgáló egyetemes nyelvnek is. 

Ámde léteznek a fizikai, mathematikai, logikai, ethikai 
rendben is egyetemes, változhatatlan, szükséges igazságok 
és törvények, anélkül, hogy azok kifejezésére egységes nyelv 
léteznék. A nyelv az eszméknek és fogalmaknak szavak és 
jelek általi kifejezése, megjelölése, a különféle nemzetek 
megegyezésén alapszik. — A fogalmak s a szavak közötti 
összefüggés nem logikai, szükségszerű, hanem önkényes, 
conventionális ; innét hányféle a nemzet, annyiféle a 
nyelv. 



« L. Die Principien der Sociologie von Herbert Spencer. Auto- 
risirte deutsche Uebersetzung von Dr. B. Vetter. Stuttgart, 1887. 
Literaturnachweise (für Bánd I. und 11.). 

vm. 

Az eddigiekben pozitiv jogbölcseloink álláspontjával 
szemben bebizonyítani törekedtem, hogy a jogeszme nem 
tapasztalati, hanem észeszme, hogy az nem a tapasztalati 
tényeken, hanem az ember ethikai természetén, eleven jog- 
érzetén alapszik s az ész által saját erejéből felismerhető; 
következéskép, hogy léteznek egyetemesen érvényes, változ- 
hatatlan természet- vagy észjogi igazságok, melyek minden 
tételes törvények és jogintézmények alapjául, kritériumául, 
mintaszabályul szolgálnak; mint ilyenek azok feltétlenül 
szükségesek az állami és társadalmi rend és szabadságra 
nézve. Ebből következik az ész- vagy természetjog szüksé- 
gessége; érveim a következők: 

a) A természetjog megingathatatlan alapja a tételes 
jognak; mert ha ez pusztán csak a törvényhozó akaratán 
alapulna, akkor törvényes és bitorolt hatalom között nem 
volna különbség, akkor a bevégzett tények, ha siker koro- 
názta azokat, bármily igazságtalanok is különben, igazságo- 
sokká válhatnának, akkor a kényúr szava : Stat pro ratione 
voluntas. Macht ist Eecht a jog forrása lehetne. Ide vonat- 
koznak Cicero szavai : Quodsi populorum iussis et principum 
decretis, si sententiis iudicum iura constituerentur, ius esset 
latrocinari, ius adulterare, ius falsa testamenta supponere 
si haec suflfragiis aut scitis multitudinis probarentur.^ — 
Rotteck pedig mondja : Ha igazság gyakorolható oly viszo- 
nyok között is, melyek nincsenek a pozitiv jog uralma alatt, 
akkor a tételes jog fölött egy másiknak is kell léteznie, s ez 
a természet- vagy észjog.^ 

b) A magánjog, pl. a házasságjog, családjog, örökösö- 
dési jog tétén egyedül csak az észjogi elvek képesek a 
tételes törvények hézagait pótolni, azok homályát szétosz- 
l9.tni; ez pedig csakis a törvények szellemének kellő fel- 
fogása, a törvényhozó szándokának méltatása áltaj lehetséges, 
mire ismét csak az ész-szabályok vezetnek. A tételes jog- 

> De Legibus. I. 16. 

» Staatslexicon. XI. Bd. 164. S. 

forrásokban el nem döntött kérdéseket a biró csupán csak 
az életviszonyok természetéből levont jogelvek segítségével 
oldhatja meg. — Minden egyes jogesetet felölelő s eldöntő 
törvény tudvalevőleg az álmok országába tartozik; a jogi 
analógia sem mindig biztos kalauz, marad tehát a biró 
józan eszének elveire utalva. — Helyesen mondja a Oode 
Napóleon: Les juges doivent se determiner par les regles 
de réquité, qui consistent dans les maximes du droit naturel, 
de justisse universelle, et de la raison.i 

c) A közjogban a természetjogi elveknek még nagyobb 
szerepük van. Alkotmány nélküli országokban a fejedelem 
hatalmi körét egyedül csak az alattvalók természetes jogai 
korlátolják. Ismeretesek I. Eudolf császár szavai : Nos licet 
in excellenti specula regiae dignitatis super leges et iúra 
simus positi, legis tamen naturae caput nostrum sincere 
submittimus. Alkotmányos államokban a kormányhatalom- 
nak az állampolgárokkal való megosztása történeti és tételes 
jogon alapul ugyan, de az alkotmányos tényezők befolyásá- 
nak határai az állami rend és szabadság követelményeinek 
megfelelői eg ismét csak az észjogi elvekből állapithatók 
meg. Az 1848. évi francia alkotmány ül. címe nyíltan 
kijelenti: La république fran^aise reconnait des droits et 
des devoirs anterieurs et superieurs aux lois positives. 

d) Az egyház s állam közötti jogviszonyok, miután 
azok szervezetükre és céljaikra nézve egymástól különböző 
és saját körükben független társaságok — csak az észjog 
elvei szerint határozhatók meg. 

e) A büntetőjog alapja, célja, a büntetések mértéke 
és neme, a beszámíthatás ágas-bogas kérdései szintén csak 
a természetjog elvei szerint állapíthatók — illetve oldha- 
tók meg. 

f) A nemzetközi jogviszonyok, kötött szerződések hiá- 
nyában, az ész elveiből alkothatók meg egyedül; hiányaik, 
hézagaik kiegészítésére, pótlására csak a természetjogi igaz- 
ságok szolgálhatnak zsinórmértékül. 

' Motifs du Oode Civil fran^ois. II. 46. 

g) Az egyes országok vagy nemzetek között támadt 
viszályokat sokszor a fegyveres erőnek kell döntenie; ily 
esetekben a hadviselés feltételeit és szabályait egyezmények 
hijával csak a méltányosság s igazság szabhatják meg. 

h) A szokásjog, mint a népek életében nyilvánuló 
jogérzetnek eleven kifejezése, annak belső igazságáról való 
meggyőződésen alapszik ; csakis ez adja meg a szokásnak 
ész- és okszerűségét, miáltal azt a visszaélésektől lehet meg- 
különböztetni. 

i) Az észjog továbbá kritériuma és szabálymértéke a 
tételes törvényeknek és jogintézményeknek. Egyedül csak 
az észjogi elvek alapján ismerhetjük meg, vájjon azok össz- 
hangban vannak-e az államok céljaival, az emberek ren- 
deltetésével ; vájjon igazságosak, méltányosak-e azok? — 
Helyesen mondja Cicero: Legem bonam a mala nulla alia 
nisi naturali norma dividere possumus.i Eotteck pedig : 
A tételes jog annyiban szent és sérthetetlen, mennyiben a 
természetjog elvein nyugszik, mennyiben az ész örök igaz- 
ságaival megegyezik.2 

j) A tételes és történeti jogok iránti tisztelet csak 
igazságosságuk felismeréséből származhatik egyedül. Hol e 
meggyőződés nem hatja át a törvényhozókat és népeket, 
ott nem fognak igazságos törvényeket alkotni, sem azokat 
lelkiismeretesen megtartani. Ott bizonytalanná válik a jog- 
rend s ezzel a nemzet jövője. — Helyesen mondja Cicero: 
Nihil esse in civitate tam diligenter retinendum, quam ius. 
Omnia sünt incerta, cum a iure discessum est.^ Dante pedig : 
Ius est reális et personalis hominis ad hominem proportio, 
quae servata servat societatem, corrupta corrumpit.* A jog 
melletti buzgalom — mondja helyesen Pauler Tivadar — 
csak örök igazságának elismeréséből sarjadzik. Ahol éz 
hiányzik, hol erős közvélemónynyé izmosult jogérzelem nem 



> De Legibus. I. 16. 

* Vernunftrecht. I. 2. lap. 

3 Ovatio pro Archia Poéta. 25. 

* Divina Comedia. 

istápolja a tételes jogintézményeket, ott elhal a jog iránti 
tisztelet, ott ingadoz az összes jogállapot, erőtlenekké vál- 
nak a legszentebb irott törvények.^ 



Mindezekben pozitiv jogbölcselőinkkel szemben bevi- 
tatni törekedtem, hogy az ész- vagy természetjog nemcsak 
lehetséges, hanem hogy az valósággal létezik és szükséges; 
következéskép, hogy annak tudománya, bölcselete is létezik. 
Helyesen jegyzi meg Stahl : Szent meggyőződése az emberi- 
ségnek, hogy van jog s igazság, és hogy ennek habár csak 
korlátolt tudásával birunk; de ahol tudás van, ott annak 
egységesnek, összefüggőnek, rendszeresnek kell lennie, ez 
pedig tudomány.2 

Mikép léteznek a fizikai világban egyetemes, változ- 
hatatlan, szükségképes törvények, melyekből annak egyen- 
súlya, rendje, hormónikus működése függ; mikép léteznek 
az értelmi s erkölcsi rendben bizonyos alapigazságok, melyek 
nélkül semmiféle tudományos, bölcsészeti rendszerek nem 
volnának lehetségesek, akkép az emberek külső életviszonyai- 
ban és cselekvényeiben, az állami és társadalmi rendben is 
kell, hogy létezzenek változhatatlanul érvényes jogelvek, 
melyektől azok haladása és tökéletesedése feltételeztetik. 

Comte szociológiai törvénye, miszerint az emberi tár- 
sadalom az érzékiség, a hit, a metafizika eszméitől vezérel- 
tetve három szorosan körülhatárolt fejlődési fokozaton ment 
keresztül, míg az ész és tudomány uralomra jutásával lép- 
hetett a positiv bölcselet szakába : a világtörténelemben nem 
találja igazolását. Ez inkább arról tanúskodik, hogy a tár- 
sadalmi fejlődés fölött sohasem uralkodott érzékiség, hit, 
metafizika, oly kizárólagosan, hogy azt ily szigorúan körül- 
határolt korszakokra lehetne osztani. 

A társadalmi fejlődés története inkább azt bizonyítja, 
hogy az emberi természet tényleges állapotának, fogyaté- 

» Észjogi Elötan. Budapest, 1878. 39. lap. 
" Filosofie des Rechtes. II. 1. 
DR. burányi: a positiv bölcselet hatása. 3 

kosságának megfelelően, — igazság és tévely, erény és bűn, 
jog és jogtalanság, szép és rút örökös harcban vannak; 
innét a lassú, egyenlőtlen, folytonos visszaesések által meg- 
szakított haladás. 

A positiv bölcselet követői hiába dicsekesznek, hogy 
egyedül az képes megszüntetni az elmék meghasonlását, 
anarchiáját, kiküszöbölvén a tudományok hierarchiájából a 
metafizikát és theológiát bizonytalan, megismerhetetlen kép- 
zeteivel. Ezek helyébe lépett a positiv bölcselet, melyet az 
elméket egyesíti az igazságban.: Ez szülte az elévülhetetlen 
emberjogokat, a politikai szabadságot, jogegyenlőséget, test- 
vériséget, a XIX. század vezéreszméit, melyeknek uralma 
alatt a társadalmi haladás és tökéletesedés beláthatatlan 
tere nyilt meg. 

Dacára mindezeknek mit bizonyít a most lealkonyodott 
század ? Csökkentette-e az elmék meghasonlását, a politikai, 
társadalmi, vallási életben? közelebb hozta-e a társadalmi 
osztályokat, a nemzeteket, a szabadság, egyenlőség, testvé- 
riség uralkodó eszméje az emberiség közös céljához, a test- 
vérüléshez? — Nem követel-e hangosan létjogosultságot a 
nemzetiségi eszme, mely oly nagy akadályokat gördít a 
testvérülés elé, s amelynek megölő betűje a hazafiság álarcá- 
ban ékeskedő chauvinismus. 

A positiv filozófia csak a fizikai világrendet és tör- 
vényeit mondja teljes bizonyossággal megismerhetőknek, 
előtte csak természeti igazságok és tudományok léteznek, 
melyeknek terén az emberi elme-kutatás századunkban ta- 
gadhatatlanul óriási fölfedezéseket és hódításokat tett. 

E szemkápráztató vívmányoktól elvakítva — a ter- 
mészetet és kutatását meghaladó metafizikai és theológiai 
igazságokat a hiu ábrándok világába utasítja a positiv 
bölcselet. 

Ámde az ember nemcsak fizikai, hanem egyszersmind 
ethikai lény; mint ilyennek vannak neki fensőbbrendü, a 
természet javait meghaladó szellemi aspiratiói, eszményei, 
melyekhez azok fel nem érnek. 

Mint véges lény a végtelenségben ezer megfejthetetlen 

rejtély előtt áll az ember, melyek között önnönmagának a 
legnagyobb rejtély. 

S itt kezdődik a metafizikai eszméknek, a természet- 
fölötti hitnek szükségérzete ! Az emberi öntudattal adva van 
a végtelennek, a feltétlennek, az istenének eszménye, melyet 
azonban a véges elme csak homályosan sejt, de önerejéből 
felfogni nem képesei 

Isten, jövő élet, halhatatlanság oly eszmék, melyek 
be vannak oltva az emberi lélekbe, melyekről tanúságot 
tesz a világ, de megfejteni azokat csak az isteni kinyilat- 
koztatás, a természetfölötti hit képes. 

E hitet, e kinyilatkoztatást tanítja teljes épségében a 
keresztény vallás, mely a hit fáklyájával bevilágít az élet 
titkaiba, s az emberi természet korlátoltságának határai 
között fejti meg az embernek s az őt környező világnak 
eredetét és rendeltetését. 

E hiten alapuló keresztény morál továbbá azt tanítja, 
hogy az emberjogok, a szabadság, egyenlőség és testvériség 
csak a megfelelő erkölcsi kötelességekkel, az okossággal, 
igazságossággal, lelki erősséggel és mérsékletességgel kar- 
öltve képesek biztosítani a társadaloin s az álladalmak 
haladását, tökéletesedését. 

Ezen erkölcsi erények éltető lelke a hit, remény, sze- 
retet. Ezek azon vezéreszmék, melyeknek uralma képes 
egyedül megszüntetni az elmék meghasonlását, eszközölni 
a szivek egyesülését, mivel azok megfelelnek az emberi 
lélek legnemesebb eszményeinek, legfőbb aspiratióinak. 

E vezéreszmék tudománya és még inkább azok gya- 
korlása az igazi életbölcseség, mivel nemcsak megfejti az 
emberi élet legnagyobb titkát, végrendeltetését, hanem ennek 
elérését is lehetővé teszi. 

Századunk bölcselete, mikép a mindennapi tapasztalás 
bizonyítja, a szellemek anarchiáját a társadalom életmeg- 
nyilatkozásaiban nemcsak hogy nem csökkenti, hanem azt 

' L. koszorús költőnk Berzsenyi Dániel > Fohászkodás* című 
ódáját: » Isten ! kit a bölcsnek lángesze föl nem ér.< 

3* 

a vallás s erkölcs, a jog és politika, a tudományok és mű- 
vészetek terén inkább fokozza. 

Ennek egyik fooka, hogy korunk bölcselői az emberi- 
ség szellemi emancipatiójának igéző jelszavát irván zászla- 
jukra — szakítottak a XVlii. századon uralkodott eszmékkel, 
a keresztény világnézettel ; a társadalom alapjairól, a tekin- 
télyről, szabadságról, erkölcsi és jogi rendről a keresztény 
elvektől eltérő, sokszor azokkal ellentétes eszméket hirdet- 
nek, melyeket az önkormányzatra hivott nemzetek társa- 
dalmi s állami intézményeikbe átültetnek. 

A mai bölcseleti rendszerekkel közös, következményei- 
ben oly végzetes alap tévely szerint az emberi természet 
teljesen elégséges az életcélok valósítására; ösztöneinek, 
vágyainak, szenvedelmeinek szabad folyást kell engedni, 
hogy azokból a minden igazra, jóra és nemesre kész tett- 
es jellemerő kifejlődhessék; hogy ész s akarat a végtelen 
haladás pályáját befussa, melyen a természet minden titkai 
megnyílnak ; kincseinek szabad kiaknázásával, sikerülend az 
emberiségnek visszavarázsolni az elvesztett paradicsomát, 
állandósítván a költők által megénekelt aranykort e földön, 
melynek határain túl nem létezik semmisem. 

Az emberi természetről, tehetségeiről, képességeiről 
főleg angol és francia bölcselők által forgalomba hozott s 
a többi kultúrnépek vezérférfiaitól adoptált eszméknél sok- 
kal helyesebb fogalmaik voltak már az ókori bölcselőknek. 
Plutarch mondja : Mali quaedam fatális portio omnibus rebus 
iam tunc admiscetur, quum nascimur. Cicero pedig : . . . ho- 
minem non ut a matre, sed ut a noverca natura in hunc 
mundum edi . . . Ovid : 

Videó meliora proboque 

Deteriora sequor. 
Nitimur in vetito 
Oupimusque negata. 

Szent Pál : . . . non enim quod volo bonum, hoc ago ; 
sed quod odi malum, illud facio . . . 

Eszerint tehát az ember önerejéből a természetes ethikai 
rend igazságait és törvényeit sem képes teljes biztossággal. 

sok fáradozás és tévedés nélkül megismerni, s egész terjedel- 
mükben megtartani, a tiszta emberiség ideálját önmagában 
kifejezésre juttatni.^ 

Erre eleven tanúság a világtörténelem, mely nem egyéb, 
mint harc és küzdelem, igazság és tévely, erény és bűn, 
szép és rút között. Ugyanerre kénytelenitenek következtetni 
minden idők bölcselőinek kételyei, eltérései, ellenmondásai 
az élet és lét legfőbb problémáira nézve, melyeknek meg- 
oldását ész és szív egyhangúlag követelik. 

Innét a keresztény religio és kinyilatkoztatás szüksé- 
gességC; mely nemcsak a természeti rend igazságait és tör- 
vényeit ismerteti meg teljes bizonyossággal, tévelyektől 
menten, hanem a halhatatlan lélek leghőbb aspiratióinak 
megfelelően a természetfölötti rend mélységes titkai előtt 
is fellebbenti a fátyolt, hogy az ipar jó és szép, a lét s 
élet örök kútfejét, a feltétlen lényt mindenek lét- és célokát 
Istent, kinek képére és hasonlatosságára alkottatott, mennyi- 
ben e földi porhüvelyben lehetséges, megismerhesse, hozzá 
felemelkedhessek, vele egyesülhessen. 

Mindezekre kénytelen saját lehetetlenségét bevallani 
a positiv bölcselet, mely mindent, mi az érzéki világ körét 
meghaladja, az ismeretlenek tárába utasítja, a metafizikát 
és theológiát a természet- és történettudományokkal pótol- 
hatni véli; de ezzel első sorban épen azon örök érvényű, 
változhatatlan ethikai és jogi sarkelveket rontja le, melye- 
ken a társadalom minden kulturjavaival sarkal; másod 
sorban pedig az emberi természetbe oltott, az öntudatban 
és közérzületben megnyilatkozó halhatatlanság vágya oly 
sfinx, melyet megfejteni nem képes, s azért igaza van 
Brunetiémek, midőn a modem tudománynak, a positiv böl- 
cselet csődjét kikerülhetetlennek hirdette. 

» S. Thom. Aquin. Contra Gént. 1. I. c. 4 

